Eliise Hollas

Eliise Hollas (sündinud 29. detsembril 1993 Võrus) on eesti võrkpallur. Ta on alates 2013. aastast kuulunud Eesti naiste võrkpallikoondisse ja hooajal 2022/23 mängis ta Itaalia esiliigaklubis Assitec Sant'Elia. Võrkpalliga hakkas Eliise Hollas tegelema Võru Spordikoolis, kus ta treeneriks oli Raivo Jeenas. Spordikooli esindas ta noorteklassides, kui osaleti omavanuste Eesti karika- ja meistrivõistlustel ning teeniti mitmeid medaleid. Eliise Hollas kutsuti Eesti võrkpallikoondisse 2013. aastal ning kuulus koosseisu samal aastal sõpruskohtumistes Salo Viesti naiskonnaga. Koondise eredaimaks saavutuseks on olnud 2019. aastal koondise ajaloos esmakordselt pääsu tagamine Euroopa meistrivõistluste finaalturniirile. Ta on esindanud Eestit Euroopa meistrivõistluste finaalturniiril kahel korral (2019 ja 2023), kui mõlemal korral lõppkohaks jäi kahekümne kolmas. Samuti on ta mitmel korral esindanud Eestit Euroopa Hõbeliigas ning kuulus ka 2023. aastal Hõbeliiga võitnud naiskonda. Võru Spordikooli kasvandikuna anti Hollas esmakordselt üles kohaliku meistriliiganaiskonna Võru VK/SK (hiljem Famila/Võru VK) nimerjas hooajal 2008/09. Esimesel neljal hooajal medaliteni ei jõutud, kuid hooajal 2012/13 saadi teine koht Eesti karika- ja meistrivõistlustel. Lisaks teeniti hooajal 2013/14 pronks Eesti meistrivõistlustel. Eliise valiti neljal järjestikusel hooajal ka Eesti meistrivõistluste sümboolsesse koosseisu (2010/11–2013/14). Hooajal 2014/15 mängis ta Tartu Ülikool/Eedeni ridades, kui saadi Eesti meistrivõistlustel kolmas koht ning Eliise valiti taas meistrivõistluste sümboolsesse koosseisu. Balti liigas ja Eesti karikavõistlustel medalitele ei jõutud. Hooajaks 2015/16 sõlmis ta esimese välislepingu ning liitus Soome meistriliigaklubiga Pieksämäki Volley. Klubi osales Soome meistri- ja karikavõistlustel, kus esimeses tuli leppida üheksanda kohaga ning teises langeti konkurentsist juba 1/8 finaalis. Eliise oli naiskonna kindel põhimängija. Hooajaks 2016/17 liitus ta Prantsusmaa meistriliiganaiskonnaga Terville Florange, kus ta mängis neli hooaega, kõigil hooaegadel mängis naiskonnas ka Eesti võrkpallikoondise nurgaründaja Polina Bratuhhina-Pitou. Esimene hooaeg (2016/17) oli keeruline ja naiskond lõpetas Prantsusmaa meistriliiga viimasel, kaheteistkümnendal kohal, mis tähendas langemist esiliigasse uueks hooajaks. Teisel hooajal (2017/18) mängiti Prantsusmaa esiliigas, kus saavutati kolmas koht, mis polnud piisav uueks hooajaks meistriliigasse tagasi tõusmiseks. Kolmandaks hooajaks (2018/19) liitusid naiskonnaga ka Eesti võrkpallikoondise diagonaalründaja Kristel Moor ja nurgaründaja Kristiine Miilen. Hooaeg kujunes edukaks, sest võideti Prantsusmaa esiliiga karikavõistlused ning veelgi suurema kaaluga Prantsusmaa esiliiga tänu millele tõusti taas uueks hooajaks meistriliigasse. Neljandal hooajal (2019/20) hoiti märtsi alguses meistriliigas kümnendat kohta ja play-offi pääsemas ei oldud, kuid hooaeg peatati koroonapandeemia tõttu ning kohti liigas välja ei jagatud. Hooajal 2020/21 naasis Hollas Eestisse ning mängis Eesti meistri- ja karikavõistlustel endise koduklubi Famila/Võru VK ridades. Karikavõistlustel jäädi pidama küll poolfinaali, kuid üllatajatena suudeti jõuda Eesti meistrivõistlustel finaali, kus tuli tunnistada TalTech/Tradehouse paremust. Balti liigat mängis ta Eesti võrkpallikoondise baasklubi TalTech/Tradehouse eest, mis suudeti võita. Hooajal 2021/22 vahetas ta Eestis klubi ning hakkas mängima Tartu Ülikool/Bigbanki ridades. Võideti Eesti karikavõistlused. Eesti meistrivõistlustel ja Balti liigas saadi teine koht. Kuigi Hollas oli Eestisse naastes öelnud, et tal ambitsiooni välisliigasse mängima minna enam ei ole, siis seoses 2023. aasta Euroopa meistrivõistluste toimumisega Eestis otsustas ta siiski siirduda taas välismaale. Hooajal 2022/23 mängis ta Itaalia esiliigaklubis Assitec Sant'Elia. Itaalia esiliiga B-alagrupis saadi kaheksas koht, mis tähendas, et edasi mängiti alagrupis liigasse püsimise eest. Nõrgemas alagrupis saadi kaheksas koht, mis andis kokkuvõttes liigas kahekümnenda koha. Balti liiga 2020/21 TalTech/Tradehousega 2021/22 Tartu Ülikool/Bigbankiga Riikide meistrivõistlused 2012/13 Eesti meistrivõistlused Famila/Võru võrkpalliklubiga 2013/14 Eesti meistrivõistlused Famila/Võru võrkpalliklubiga 2014/15 Eesti meistrivõistlused Tartu Ülikool/Eedeniga 2020/21 Eesti meistrivõistlused Famila/Võru võrkpalliklubiga 2021/22 Eesti meistrivõistlused Tartu Ülikool/Bigbankiga Välismaa esiliigad 2017/18 Prantsusmaa esiliiga Terville Florangega 2018/19 Prantsusmaa esiliiga Terville Florangega Riikide karikavõistlused 2012/13 Eesti karikavõistlused Famila/Võru võrkpalliklubiga 2021/22 Eesti karikavõistlused Tartu Ülikool/Bigbankiga Rannavõrkpallis 2013 Eesti meistrivõistlused Kertti Külmaga 2014 Eesti meistrivõistlused Kertti Külmaga Individuaalsed auhinnad 2010/11 Eesti meistrivõistluste parim temporündaja 2011/12 Eesti meistrivõistluste parim temporündaja 2012/13 Eesti meistrivõistluste parim temporündaja 2013/14 Eesti meistrivõistluste parim temporündaja 2014/15 Eesti meistrivõistluste parim temporündaja 2020/21 Eesti meistrivõistluste parim temporündaja 2021/22 Balti liiga parim temporündaja 2021/22 Eesti meistrivõistluste parim temporündaja Hooaeg 2011/12 Eesti parim noorvõrkpallur neidudest. Hooaeg 2012/13 Eesti parim rannavõrkpallipaar naistest, koos Kertti Külmaga. Eliise Hollas õppis 2001–2010 aastal Võru I Põhikoolis. 2010. aastal alustas ta õpinguid Võru Kreutzwaldi Gümnaasiumis, mille lõpetas 2013. aastal kuldmedaliga. Tartu Ülikoolis alustas ta 2013. aastal arstiteaduskonnas õpinguid, kuid vahetas eriala ning õppis samas koolis ka matemaatika-informaatikateaduskonnas. Tal on neli õde ja üks vend, kes kõik on tegelenud samuti rohkemal või vähemal määral võrkpalliga (Anett, Heleene, Greete, Salme Adeele ja Hendrik Hollas). La centrale estone Eliise Hollas a Sant'Elia Corriere dello Sport, 24.07.2022. Kuldpea Eliise Hollase valik: karjäär IT-sektoris või võrkpallis Wõrumaa Teataja, nr. 55, lk 4, 14.05.2016. Eliise Hollas Sporditulemused (vaadatud 27.07.2023). Koondis 2013 Eesti Võrkpalli Liidu arhiiv (vaadatud 27.07.2023). Liis Kullerkann: ka teises geimis oli sees tunne, et tuleb ära ERR Sport, 09.01.2019. EuroVolley 2019 final standing CEV arhiiv (vaadatud 27.07.2023). Anu Säärits: Peit: see on meile väga tähtis saavutus ERR Sport, 27.06.2023. Võru VK/SK Eesti meistrivõistlused 2008/2009 naiskonna registreerimisleht Eesti Võrkpalli Liidu arhiiv (vaadatud 27.07.2023). Eestlannad Soomes: Kristiine Miilen ja Eliise Hollas alustasid resultatiivselt Delfi Sport, 05.10.2015. Eesti koondislane loobumisotsusest: ma ei taha, et raisataks raha vigastatud ja läbipõlenud mängija peale Delfi Sport, 03.09.2016. Ardo Kreek oli Prantsusmaal põhiturniiri resultatiivseim keskblokeerija ERR Sport arhiiv, 03.04.2017. Anu Säärits: Võrkpallinaiste edu võtmeks on mängud tugevates välisliigades ERR Sport, 01.09.2018. Reijo Mälton: “Prantslannad” lõpetasid hooaja kuldse duubliga! Võrkpall24, 23.05.2019. Reijo Mälton: Kreek ja Pariisi Volley said valusa tagasilöögi, Mõnnakmäe seljatas Hollase ja Bratuhhina-Pitou Võrkpall24, 01.03.2020. Rando Soome: Võru hõbedanaiskonna juhendaja Raivo Jeenas: võrkpall on minu kiiks Delfi Sport, 15.04.2021. Balti liiga finaal: TalTech/Tradehouse vahetas eelmise aasta hõbeda kulla vastu Delfi Sport, 28.02.2021. Grete Isabel Huik: Eliise Hollase karjäär jätkub Tartu Ülikool/Bigbankis ERR Sport, 10.08.2021. Naiste karikavõitjaks krooniti Tartu Ülikool/Bigbank ERR Sport, 16.01.2022. Üliraskest seisust välja roninud Tallinna Ülikool tuli võrkpallimeistriks ERR Sport, 05.04.2022. Võrkpallurid välismaal: Küproselt hõbe ja pronksid, Maarile karikavõit ERR Sport, 06.03.2023. LVF pool salvezza A2 Legavolley Femminile (vaadatud 27.07.2023). Naiste meistriliiga 2010/2011 hooaeg Eesti Võrkpalli Liidu arhiiv (vaadatud 27.07.2023). Naiste meistriliiga 2011/2012 hooaeg Eesti Võrkpalli Liidu arhiiv (vaadatud 27.07.2023). Naiste meistriliiga 2012/2013 hooaeg Eesti Võrkpalli Liidu arhiiv (vaadatud 27.07.2023). Naiste meistriliiga 2013/2014 hooaeg Eesti Võrkpalli Liidu arhiiv (vaadatud 27.07.2023). Naiste meistriliiga 2014/2015 hooaeg Eesti Võrkpalli Liidu arhiiv (vaadatud 27.07.2023). Karl Rinaldo: Selgus naiste meistriliiga sümboolne koosseis[alaline kõdulink] Võrkpall24, 11.04.2021. Kertu Laak: Kolm eestlannat valiti Balti liiga sümboolsesse koosseisu Võrkpall24, 06.03.2022. Kertu Laak: Kes valiti ülipõneva naiste meistriliiga hooaja sümboolsesse koosseisu? Võrkpall24, 06.04.2022. Paremad hooajal 2011/2012 Eesti Võrkpalli Liidu arhiiv (vaadatud 27.07.2023). Paremad hooajal 2012/2013 Eesti Võrkpalli Liidu arhiiv (vaadatud 27.07.2023). Eliise Hollas Mängija profiil CEV kodulehel Eliise Hollas Volleybox Eliise Hollas Eesti Võrkpalli Liit